"ناتودان روسیایا "، اورتا مسافه‌لی نوکلئر قووتلر آنلاشماسی(INF)نا اویما چاغریسی.
ناتو اویه'سی 29 اولکه'نین دیش ایشلری باخان‌لاری، بلژیک'ین باشکندی بروکسل'دکی توپلانتی‌لاری‌نین آردین‌دان، اورتا مسافه‌لی نوکلئر قووتلر آنلاشماسی'یه دایر بیرگه یازی‌لی آچیقلاما وئریب.
آچیقلامادا،
"روسیانی، یئنی‌دن و تئز اورتا مسافه‌لی نوکلئر قووت‌لری آنلاشماسینا تام و اولونا شکیلده عمل ائتمه‌یه چاغیریریق. بو آنلاشمانی قوروماق آرتیق روسیایا دوشور." دئییلدی.
آچیقلامادا، اورتا مسافه‌لی نوکلئر قووتلر آنلاشماه‌سی‌نین 30 ایلدیر ناتو-نون امنیتینی تامین ائتمه‌یه اهمیت‌لی قاتقی‌لار وئردیگی وورغولانا‌راق، موتتفیق‌لرین، روسیانین گلیشدیردیگی یئنی موشک سیستمی ایله آنلاشمانی پوزما و آورو-آتلانتیک بؤلگه‌سی‌نین امنیتینی تهدید ائتدیگی نتیجه‌سینه گلدیگی بیلدیریلدی.
آمریکانین، روسیانین اورتا مسافه‌لی نوکلئر قووتلر آنلاشماه‌سینی پوزدوغو ایستیقامتین‌دکی تاپینتی‌لاری‌نین دستکلندیگی ایفاده ائدیلن آچیقلامادا، موتتفیق‌لرین، روسیایا ناراحات‌لیق‌لارینی بیر نئچه دفعه دیله گتیردیگی آنجاق موسکوا رهبرلیگی‌نین بو ناراحات‌لیق‌لارا "اینکار و گیزلتمه" سیاستی جواب وئردیگی قئید ائدیلیب.
آمریکانین اورتا مسافه‌لی نوکلئر قووتلر آنلاشماسی سازیشینه "تام عمل اولوندوغونا" دیقت چکن آچیقلامادا، آمریکانین آنلاشما‌یا رعایت ائدرکن روسیانین پوزونتو ائتمه‌سی‌نین "داوام‌لی" بیر وضعیت اولمادیغی بیلدیریلدی.
"روسیانین آنلاشمانی پوزماسی، آورو-آتلانتیک بؤلگه‌سی‌نین امنیت تأمیناتینی ضیفلتمه‌یه یؤنه‌لیک عمومی داورانیشی‌نین بیر حیسه‌سی‌دیر." قیمتلندیرمه‌سینه یئر وئریلن آچیقلامادا، ناتو موتتفیق‌لری‌نین بؤلگه‌نین امنیتینی قوروماق مسئله‌سینده قرارلی اولدوغو وورغولانیب.
